Croatians shun facelifts in favour of non-surgical alternatives such as Sculptra
Croatians keen to ensure they look their best are turning their backs on surgical facelifts and liposuction in favour of non-surgical treatments, it has been reported. Actress Helena Minic is among the stars who have opted for the Silhouette Soft procedure; a non-invasive facelift which lifts and tightens skin with little bruising and whose effects can last up to two years.

Na tom je tretmanu bila i pjevačica Sanja Doležal (53), koja je htjela skinuti masno tkivo s bedara i donjeg dijela trbuha. Estetski kirurg sondom usiše masno tkivo i zamrzne ga poput sladoleda na sat vremena na temperaturi od -2 do -3 stupnja.

Tako se masne stanice uništavaju i prirodno razgrade u tijelu. Cijena tretmana kriolipolize iznosi oko 6000 kuna, a dovoljan je jedan da biste izgledali vitkije.

- Prva četiri dana potrebno je iz prehrane izbaciti ugljikohidrate kako bi zahvat bio uspješniji, a sljedećih mjesec dana preporučujem ljudima da pripaze na prehranu i vježbaju - objašnjava estetski kirurg Nikola Milojević.

Pjevačica u posljednjih godinu dana pazi na prehranu i vježba. Uspjela je smršavjeti desetak kilograma. Nije jela tjesteninu i kruh, izbacila je slatkiše te je jela uglavnom nemasno meso, ribu, voće i povrće.

Foto: Petar Glebov/PIXSELL

- Stavila sam lokot na usta, to je jedino rješenje. U posljednjih deset godina, otkako sam se ostavila pušenja, dobila sam 15 kilograma - rekla je Sanja. Kako joj lice nakon drastičnoga gubitka kilograma ne bi izgledalo starije, krenula je i na tretmane laserskog uklanjanja bora. Cijena tog tretmana je 1400 kuna. Potrebno ih je napraviti od četiri do šest kako bi se izbrisale bore. Doležal odlazi i na tretmane krvnom plazmom, odnosno 'vampirski lifting', koji je proslavila Kim Kardashian (35).

Iz vlastite krvi centrifugom se izdvoji plazma i zatim ubrizga u lice čime se potiče proizvodnja kolagena, koji je zaslužan za mladenački izgled. Taj tretman stoji oko 3000 kuna, a efekt liftinga traje godinu dana. Glumica i voditeljica Doris Pinčić Rogoznica (27) tim je tretmanom brisala podočnjake, a životna savjetnica Borna Rajić (44) njime je osvježila lice.

Foto: Facebook, Marko Prpic/PIXSELL

- Užasavam se napumpanih usana i obraza. Ne stvarajmo nakaradnu ljepotu koju promoviraju starlete s umjetnim grudima, usnama i guzama - kaže Borna. Na tretman krvnom plazmom ide i Ankica Dobrić (56), koja je koncima zatezala lice. Cijena 'silhouette soft' zahvata je oko 5000 kuna. Koncima se zateže lice pod lokalnom anestezijom, a zahvat kojim se podiže obješena koža lica gotov je za sat vremena.

Helena Minić (37), poput Angeline Jolie, ide na tretmane dermarolerima, čija je cijena 1000 kuna. Dermalorel je mali bodljikavi valjak koji radi mikroskopska oštećenja koži i zahvaljujući njemu, serum dublje prodira u kožu.

- Devet mjeseci ne spavam. Izgledam kao da sam malo više spavala, a nisam - kaže glumica koja je bila na dva tretmana u salonu Pegas. Helena ističe da ne teži izgledu plastične lutke.

Foto: Danijel Berkovic/PIXSELL

Njegovani muškarci

- Netko šmrče kokain, a netko pazi na svoj izgled. Ne želim izgledati kao moji vršnjaci s podbradcima i obješenim trbuhom - kaže Jasmin Stavros (61).

Pjevač redovito ide na tretmane teenliftinga, kao i Rade Šerbedžija (69). Riječ je o elektrostimulaciji mišića lica i vrata posebnim elektrodama kojima se raspoređuje struja po koži. Cijena tretmana je 750 kuna, a za optimalan rezultat potrebno ih je napraviti desetak. Šerbedžiju je na te tretmane nagovorila kći Lucija. Stavros, koji jednom tjedno odlazi na neki tretman uljepšavanja, voli i tretmane kisikom i laserima. Kozmetička pumpica s kisikom istiskuje serum pod tlakom koji sadrži hijaluronsku kiselinu. Aplikator s mjehurićem kisika klizi po površini kože, a to rezultira ravnomjernim nanošenjem kiseline na lice.

Foto: Marko Lukunic/PIXSELL

Cijena tretmana, čiji efekt traje šest tjedana, iznosi oko 6000 kuna. Tretman laserima koji potiče obnavljanje kolagena hit je i među engleskom kraljevskom obitelji. Cijena je od 1200 do 1900 kuna. Na taj tretman pomlađivanja odlazi i bivša misica Anica Kovač.

Stavrosa ljute komentari da izgleda kao anoreksični dječak.

- Pazim na prehranu i bavim se sportom. Imam 70 kilograma. Jedem voće, povrće, pijem puno vode, a svinjetinu ne jedem. Igram tenis ako stignem i dva puta na dan, a zimi skijam, i to od 40 do 50 dana - kaže Stavros. Ističe i da se preporodio otkako se iz Zagreba preselio u okolicu Jastrebarskog.

- Često sam u šumi gdje sabirem misli. To je čista relaksacija. Život bez stresa vidi se i na mojem licu - kaže pjevač koji se ostavio cigareta i alkohola prije četiri godine. Ističe i da to pridonosi njegovu mladolikom izgledu.

- Kao pravi Dalmatinac znao sam popiti čašicu vina iza ručka i zapaliti cigaretu. No to je sad stvar prošlosti - kaže Stavros.

Dodaje da mu je stres kad mora otići u Zagreb pa je sve poslove prepustio menadžeru. Žao mu je i što zbog posla ovo ljeto neće moći ići u ribe i kupati se, no sve će nadoknaditi u rujnu.

Tretman krvnom plazmom nije rezerviran samo za pripadnice ljepšeg spola. Na njemu je tako bio, doznajemo, i jedan nogometaš Dinama. Neven Ciganović (45), nakon što je desetak puta bio pod nožem da bi izgledao mlađe i zategnutije, ugradio je i umjetne trepavice u salonu Kallos. Cijena ugradnje umjetnih trepavica je 600 kuna.